EA ขายหุ้น “ทีเอฟ เทค” เกลี้ยงพอร์ต รับเงิน 20 ลบ. หวังปรับโครงสร้างองค์กร
EA ขายหุ้น "ทีเอฟ เทค" เกลี้ยงพอร์ต รับเงิน 20 ลบ. หวังปรับโครงสร้างองค์กร
21 ธ.ค. 2563

บริษัท พลังงานบริสุทธิ์ จำกัด (มหาชน)  หรือ EA เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ตามมติของที่ประชุมคณะกรรมการ EA และคณะกรรมการบริษัท อีเอ รีนิวเอเบิล โฮลดิง จำกัด (ERH) (บริษัทย่อย) เมื่อวันที่ 7 สิงหาคม 2563 และ 1 ธันวาคม 2563 ตามลำดับ ได้อนุมัติให้จัดโครงสร้างของกลุ่มบริษัท โดยให้ดำเนินการดังต่อไปนี้
1.จัดตั้งบริษัทร่วม ชื่อ บริษัท ทีเอฟ เทค โฮลดิ้ง จำกัด (TFTH) เพื่อเป็น Holding Company ถือหุ้นในกลุ่มธุรกิจ Solar ในโรงงานฟาร์มสัตว์ โดย ERH ถือหุ้น 40%, ส่วนที่เหลือเป็นนิติบุคคล และบุคคลธรรมดา ที่ไม่เป็นรายการเกี่ยวโยง
2. อนุมัติให้ ERH ขายหุ้นสามัญทั้งหมด ที่ถือใน บริษัท ทีเอฟ เทค จำกัด (TF Tech) ให้แก่ TFTH จำนวน 800,000 หุ้น (มูลค่า Par 100 บาทต่อหุ้น ซึ่งชำระแล้ว 25 บาทต่อหุ้น) โดยมีราคาขายหุ้นละ 25 บาท รวมมูลค่า 20,000,000 บาท เพื่อวัตถุประสงค์ในการจัดโครงสร้างของกลุ่มบริษัท
โดยขณะนี้ ERH ได้เสร็จสิ้นการจำหน่ายหุ้นสามัญดังกล่าวแล้ว เมื่อวันที่ 18 ธันวาคม 2563 ส่งผลให้ TF Tech สิ้นสภาพการเป็นบริษัทร่วม